Ordú na Cúirte Ginearálta an 22 Eanáir 2025 – González Buñuel agus páirtithe eile v BRA
(Cás T-642/17) 1
(Caingean le haghaidh neamhniú agus le haghaidh damáistí – Beartas eacnamaíoch agus airgeadaíochta – Sásra Réitigh Aonair le haghaidh institiúidí creidmheasa agus gnólachtaí infheistíochta áirithe – Scéim réitigh i leith Banco Popular Español – Gníomh nach bhfuil faoi réir achomhairc – Do-ghlacthacht fhollasach)
Teanga an cháis: an Spáinnis
Páirtithe
Iarratasóirí: Antonio González Buñuel (Barcelona, an Spáinn) agus 12 iarratasóir eile a bhfuil a n-ainmneacha leagtha amach san iarscríbhinn a ghabhann leis an ordú (ionadaithe: J. De Castro Martín, M. Azpitarte Sánchez agus J. Ruiz de Villa Jubany, Dlíodóirí)
Cosantóir: An Bord Réitigh Aonair (ionadaithe: H. Ehlers, M. Fernández Rupérez, A. Lapresta Bienz agus J. Rius Riu, Gníomhairí, agus B. Meyring, F. Fernández de Trocóniz Robles, T. Klupsch agus S. Ianc, Dlíodóirí)
Ábhar
Lena gcaingean, iarrann na hiarratasóirí, ar an gcéad dul síos, de bhun Airteagal 263 CFAE, go ndéanfaí Cinneadh SRB/EES/2017/08 ó Sheisiún Feidhmiúcháin an Bhoird Réitigh Aonair (BRA) an 7 Meitheamh 2017 maidir le scéim réitigh i leith Banco Popular Español, SA a chur ar neamhní agus, ar an dara dul síos, de bhun Airteagal 340 CFAE, cúiteamh as an damáiste a líomhnaítear a d’fhulaing siad mar thoradh ar ghlacadh an chinnidh sin.
An chuid oibríochtúil
Díbhtear an chaingean.
Níl gá rialú a dhéanamh ar na hiarratais ar idiragairt a rinne Ríocht na Spáinne, an Coimisiún Eorpach, Banco Santander, SA agus Banco Popular Español, SA.
Ordaítear do Antonio González Buñuel agus na hiarratasóirí eile a bhfuil a n-ainmneacha leagtha amach san iarscríbhinn a gcostais féin, agus na costais arna dtabhú ag an mBord Réitigh Aonair (BRA) a íoc.
Ordaítear do Ríocht na Spáinne agus don Choimisiún a gcostais féin a bhaineann leis na hiarratais ar idiragairt a íoc.
Ordaítear do Banco Santander a chostais féin, agus na costais arna dtabhú ag Banco Popular Español a bhaineann leis na hiarratais ar idiragairt, a íoc.
____________
1     IO C 402, 27.11.2017.